Treenighedskirken
Treenighedskirken er en sognekirke som ligger ved Grådybet i det nordvestlige Esbjerg.
Kirken er opført i 1959-1961 efter tegning af arkitekterne Erik Flagstad Rasmussen og Knud Thomsen. Kirken, som er bygget af lysegrå sten, består af en kirkesal, en menighedssal og studiefløj samt et kapel og et fritstående klokketårn sydvest for selve kirken. Selve kirkesalen er et kvadratisk rum af gule mursten, afdækket med et lavt, ottedelt spir med fire trekantgavle i glas og beton. Gavlene er udsmykket med glasmosaikker af kunstneren Jens Urup Jensen, med temaerne jul, påske, pinse og ”livets vand”. Indvendig står væggene i blank mur, og gulvet er af ølandsfliser.
Over alterbordet hænger et enkelt kors af egetræ. Også døbefonten er af eg, mens prædikestolen af beton.